Diari Oficial de la Generalitat Valenciana


Sumari del DOGV 3722, del 03-04-2000 (2000/2343)

ORDRE de 2 de març de 2000, del conseller d'Economia i Hisenda, per la qual es convoquen tres beques per a postgraduats.
------------------------------------------------------------------------------------------------------------------------

### Dades del document

Número de DOGV
:   3722

Data del DOGV
:   03-04-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/2343


Data del document
:   02-03-2000

Organisme emissor
:   Conselleria d'Economia i Hisenda

Tipus de document
:   Ordre

Descriptors 

:   * ajuda pública
    * suport econòmic
    * assignació per estudis
    * economia

ORDRE de 2 de març de 2000, del conseller d'Economia i Hisenda, per la qual es convoquen tres beques per a postgraduats. [2000/Q2343]
  
La Direcció General d'Economia té entre les seues competències la promoció del desenvolupament regional, i les ajudes públiques són un instrument d'aquest.
  
Amb la finalitat de contribuir a la formació d'especialistes en ajudes públiques, resulta oportú convocar concurs públic per a l'adjudicació de tres beques per a postgraduats.
  
En virtut de les facultats que em confereix l'article 35 de la Llei de la Generalitat Valenciana 5/1983, de 30 de desembre, del Govern Valencià,
  
ORDENE
  
Primer
  
Convocar concurs públic per a la concessió de tres beques de postgraduats per a realitzar pràctiques professionals en la Direcció General d'Economia, les bases de les quals estan detallades en l'annex I.
  
Segon
  
Les beques es regiran pel que disposen les bases de la convocatòria i el Decret 108/1992, de 6 de juliol, del Govern Valencià.
  
Tercer
  
L'import de les beques serà finançat a càrrec de l'aplicació pressupostària 11.58.056.64, línia 4.04, del pressupost de la Generalitat Valenciana, per una quantia màxima de cinc milions quatre-centes mil pessetes (5.400.000 PTA).
  
València, 2 de març de 2000
  
El conseller d'Economia i Hisenda
  
VICENTE RAMBLA MOMPLET
  
ANNEX I
  
Bases de la convocatòria de beques per a la realització
  
de pràctiques professionals en la Direcció General
  
 d'Economia de la Generalitat Valenciana
  
Primera. Objecte
  
Les beques tenen per objecte completar la formació pràctica de postgraduats en matèria d'ajudes públiques.
  
Segona. Requisits
  
Podran concursar totes aquelles persones que es troben en possessió del títol de llicenciat en Ciències Econòmiques i Empresarials, en Economia o en Administració d'Empreses.
  
Es consideraran mèrits preferents:
  
- Experiència en temes relacionats amb ajudes públiques.
  
- Formació específica en matèries d'anàlisi financera i viabilitat d'empreses.
  
- Expedient acadèmic.
  
- Coneixements d'informàtica.
  
- Coneixements d'idiomes comunitaris i valencià.
  
Tercera. Duració, dotació i pagament de les beques
  
La duració de les beques serà des de la data d'adjudicació fins al 31 de desembre de 2000, si bé s'estableix la possibilitat d'una pròrroga automàtica pels mesos que resten fins a completar l'any de gaudiment, sempre condicionat a l'existència de crèdit suficient en el pressupost de despeses de l'exercici següent. Sols, en cas d'especial interés i amb l'informe favorable previ de la Direcció General d'Economia podran prorrogar-se les beques per un únic període de temps, mai superior a la de la seua concessió.
  
La condició del becari no genera cap relació laboral amb la Generalitat Valenciana.
  
Les beques, que seran incompatibles amb el gaudiment de qualsevol altra, estaran dotades amb 150.000 pessetes brutes mensuals (901,518 euros) cadascuna, amb import total màxim de 1.800.000 pessetes brutes (10.818,217 euros), tenint en consideració el període de benefici d'un any.
  
L'import de les beques es pagarà mensualment, amb la certificació prèvia de la Direcció General d'Economia.
  
Quarta. Formalització i termini de les sol·licituds
  
Les sol·licituds es formalitzaran en el model d'instància que figura en l'annex II i aniran dirigides a la directora general d'Economia. Podran presentar-se en el Registre General de la Conselleria d'Economia i Hisenda, carrer del Palau, 14, 46435 València, o per qualsevol dels mitjans establits en l'article 38.4 de la Llei 30/1992, de 26 de desembre, de Règim Jurídic de les Administracions Públiques i del Procediment Administratiu.
  
El termini de presentació serà de 15 dies hàbils, a comptar des de l'endemà a la publicació d'aquesta ordre en el Diari Oficial de la Generalitat Valenciana.
  
Les sol·licituds hauran de dur adjunta la documentació següent:
  
a) Currículum del sol·licitant.
  
b) Certificat de l'expedient acadèmic (original o fotocòpia compulsada) de l'aspirant, amb les qualificacions de tots els cursos i en el qual conste la data d'obtenció del títol superior, emés pel centre on l'aspirant haja cursat els seus estudis.
  
c) Fotocòpia compulsada del Document Nacional d'Identitat.
  
d) Fotocòpies compulsades dels certificats que acrediten l'experiència laboral o en pràctiques.
  
e) Fotocòpies compulsades dels certificats de cursos i seminaris que acrediten la formació especifica relacionada en la base segona, així com dels coneixements d'informàtica.
  
f) Fotocòpies compulsades dels títols que acrediten els coneixements de valencià i idiomes comunitaris.
  
g) Declaració jurada de no tenir relació laboral i de no gaudir de cap altra beca.
  
i) Qualssevol altres documents que acrediten la possessió de títols o mèrits professionals o acadèmics que desitgen al·legar.
  
Cinquena. Procés de selecció
  
Per a l'examen de sol·licituds de beques es constituirà una comissió avaluadora presidida per la directora general d'Economia i formaran part d'aquesta:
  
- La cap del Servei de Promoció del Desenvolupament Regional.
  
- El cap del Servei d'Anàlisi, Avaluació i Programació Econòmica.
  
- La secretària general administrativa de la Conselleria d'Economia i Hisenda.
  
- Un tècnic de la Direcció General d'Economia que actuarà com a secretari.
  
La valoració dels candidats s'efectuarà d'acord amb el barem següent:
  
1. Expedient acadèmic, de 0 a 8 punts.
  
2. Experiència professional en temes relacionats amb ajudes públiques, de 0 a 3 punts.
  
3. Formació específica en matèria d'anàlisi financera i viabilitat d'empreses, de 0 a 3 punts.
  
4. Coneixements d'informàtica, de 0 a 2 punts.
  
5. Idiomes comunitaris i valencià, de 0 a 2 punts.
  
6. Prova escrita, de 0 a 6 punts
  
7. Entrevista, de 0 a 4 punts.
  
El procés de selecció tindrà les fases següents:
  
1. La comissió avaluarà els mèrits de cada sol·licitant d'acord amb la documentació aportada.
  
2. Es convocaran els sol·licitants que superen els sis punts en la fase primera per a la realització d'una prova escrita, sobre un tema relacionat amb l'anàlisi financera i viabilitat d'empreses.
  
3. La comissió avaluadora cridarà a l'entrevista als que en les fases primera i segona anteriors, superen els 10 punts.
  
Sumats els punts de les fases primera, segona i tercera, s'exposarà la llista en el tauler de la Conselleria d'Economia i Hisenda durant 10 dies per a la fase d'al·legacions.
  
4. La comissió podrà, així mateix, declarar deserta, totalment o parcialment, l'adjudicació de les beques convocades.
  
Finalitzat el procés selectiu, la comissió elaborarà una proposta de concessió de beques que contindrà la relació de beneficiaris. Aquesta proposta podrà contenir una borsa de reserva prioritzada, en funció de la puntuació obtinguda, per a cobrir les vacants que puguen produir-se per renúncia o abandonament i, si és el cas, per a la concessió de noves beques, si en el present exercici es produïra ampliació de la dotació pressupostària destinada a aquest fi.
  
Sisena. Concessió
  
Les beques seran concedides per resolució del conseller d'Economia i Hisenda, a proposta de la comissió avaluadora, en el termini màxim de tres mesos a partir de l'endemà de l'acabament de presentació de sol·licituds.
  
La resolució de concessió es notificarà als interessats i es publicarà en el Diari Oficial de la Generalitat Valenciana.
  
Setena. Obligacions dels becaris
  
Els becaris realitzaran els estudis i les pràctiques que els siguen encomanats pel Servei de Promoció del Desplegament Regional de la Direcció General d'Economia.
  
Les pràctiques es faran a València.
  
Seran obligacions dels becaris:
  
1. Acceptar i complir les normes establides en l'articulat d'aquesta convocatòria, les quals s'establisquen a l'acceptació per escrit de les beques, així com les instruccions que, durant el període de vigència d'aquesta, reben de les persones que designe la conselleria per a supervisar l'activitat del becari
  
2. Començar el gaudiment de les beques dins del termini que se'ls assenyale i desenvolupar la seua labor, sense que cap altre compromís impedisca o dificulte el compliment ininterromput de les obligacions contretes.
  
3. Totes les activitats que siguen necessàries per al compliment dels objectius previstos.
  
4. Realitzar una memòria sobre els coneixements i les experiències obtingudes en les practiques en l'administració pública.
  
Amb la finalitat de donar cobertura sanitària a les persones adjudicatàries de les beques, es subscriurà una pòlissa amb una empresa privada.
  
Vuitena. Incidències posteriors a la concessió
  
Les incidències que sorgisquen durant el període de gaudiment de les beques seran resoltes en expedient contradictori per la directora general d'Economia, i aquestes es podran revocar en el cas d'incompliment de les obligacions per part dels becaris.
  
ANNEX II
  
(Model d'instància de sol·licitud de beca)
  
(Nom i cognoms) ..., amb el DNI ..., domiciliat o domiciliada a ..., carrer ..., número ..., codi postal ..., telèfon ...
  
EXPOSA
  
Que convocades beques per a postgraduats per la Direcció General d'Economia de la Conselleria d'Economia i Hisenda, i complint els requisits exigits en aquesta, accepta en tots els seus termes les bases d'aquesta convocatòria i adjunta la documentació següent:
  
- Fotocòpia compulsada del Document Nacional d'Identitat.
  
- Currículum.
  
- Certificat de l'expedient acadèmic (original o fotocòpia compulsada).
  
- Fotocòpies compulsades dels certificats de cursos i seminaris que acrediten la formació específica relacionada en la base segona, així com dels coneixements d'informàtica.
  
- Fotocòpies compulsades dels títols que acrediten els coneixements en valencià i idiomes comunitaris.
  
- Declaració jurada de no tenir relació laboral i de no gaudir de cap altra beca.
  
SOL·LICITA
  
Que siga admesa la present instància amb la documentació d'aquesta als efectes de la convocatòria de les beques.
  
València, ... d ... de 2000
  
(Firma de la persona interessada)
  
DIRECCIÓ GENERAL D'ECONOMIA